**Η εκστρατεία του Αλεξάνδρου Γ’ (Μεγάλου)**

**βασιλιά της Μακεδονίας, ηγέτη της Πανελλήνιας Συμμαχίας**

**[απομνημονεύετε μόνο τα υπογραμμισμένα με κόκκινο, τα υπόλοιπα τα αναγιγνώσκετε ενημερωτικώς]**

Την άνοιξη του 334 π.Χ., αφήνοντας πίσω του τοποτηρητή της Μακεδονίας τον [Αντίπατρο](https://el.wikipedia.org/wiki/%CE%91%CE%BD%CF%84%CE%AF%CF%80%CE%B1%CF%84%CF%81%CE%BF%CF%82), πέρασε τον [Ελλήσποντο](https://el.wikipedia.org/wiki/%CE%95%CE%BB%CE%BB%CE%AE%CF%83%CF%80%CE%BF%CE%BD%CF%84%CE%BF%CF%82) με στρατό 30.000 πεζών και 5.000 και πλέον ιππέων, ενώ ο στόλος του απαρτιζόταν από 160 πλοία. Οι Πέρσες δεν πρόβαλλαν αντίσταση στη διάβαση του στενού. Οι προμήθειες έφταναν για 30 μέρες και οι οικονομικοί πόροι ανέρχονταν περίπου στα 70 χρυσά [τάλαντα](https://el.wikipedia.org/wiki/%CE%A4%CE%AC%CE%BB%CE%B1%CE%BD%CF%84%CE%BF).

Η στρατιωτική δύναμη ήταν ομολογουμένως μικρή σε σχέση με τα σχέδια του Αλεξάνδρου. Οι [Πέρσες](https://el.wikipedia.org/wiki/%CE%A0%CE%AD%CF%81%CF%83%CE%B5%CF%82), με την απέραντη αυτοκρατορία τους που περιελάμβανε πολλούς λαούς και φυλές, θα μπορούσαν να αντιπαρατάξουν πολύ μεγαλύτερο στρατό, αλλά ο Αλέξανδρος βασιζόταν στην ταχύτητα και την τόλμη, καθώς και στις καλά εκπαιδευμένες και εξοπλισμένες [μακεδονικές φάλαγγές](https://el.wikipedia.org/wiki/%CE%9C%CE%B1%CE%BA%CE%B5%CE%B4%CE%BF%CE%BD%CE%B9%CE%BA%CE%AE_%CF%86%CE%AC%CE%BB%CE%B1%CE%B3%CE%B3%CE%B1) του και το βαρύ [ιππικό των Εταίρων](https://el.wikipedia.org/wiki/%CE%95%CF%84%CE%B1%CE%AF%CF%81%CE%BF%CE%B9).

Η μακεδονική φάλαγγα αποτελούνταν από [*πεζέταιρους*](https://el.wikipedia.org/wiki/%CE%A0%CE%B5%CE%B6%CE%AD%CF%84%CE%B1%CE%B9%CF%81%CE%BF%CF%82) οπλισμένους με [σάρισα](https://el.wikipedia.org/wiki/%CE%A3%CE%AC%CF%81%CE%B9%CF%83%CE%B1), δόρυ μήκους 6 μέτρων, πιθανόν επινόηση του [Φιλίππου Β'](https://el.wikipedia.org/wiki/%CE%A6%CE%AF%CE%BB%CE%B9%CF%80%CF%80%CE%BF%CF%82_%CE%92%27_%CF%84%CE%B7%CF%82_%CE%9C%CE%B1%CE%BA%CE%B5%CE%B4%CE%BF%CE%BD%CE%AF%CE%B1%CF%82), βασισμένη στη θηβαϊκή φάλαγγα. Το ιππικό επάνδρωναν οι ευγενείς, οι [*Εταίροι*](https://el.wikipedia.org/wiki/%CE%95%CF%84%CE%B1%CE%AF%CF%81%CE%BF%CE%B9) όπως ονομάζονταν. Τον στρατό συμπλήρωναν σώματα [Αγριάνων](https://el.wikipedia.org/wiki/%CE%91%CE%B3%CF%81%CE%B9%CE%AC%CE%BD%CE%B5%CF%82) ακοντιστών, τοξοτών και [πελταστών](https://el.wikipedia.org/wiki/%CE%A0%CE%B5%CE%BB%CF%84%CE%B1%CF%83%CF%84%CE%AE%CF%82). Μολονότι τον πυρήνα του στρατού αποτελούσαν οι Μακεδόνες, στις γραμμές του περιλαμβάνονταν πολεμιστές από ελληνικές [πόλεις-κράτη](https://el.wikipedia.org/wiki/%CE%A0%CF%8C%CE%BB%CE%B7-%CE%BA%CF%81%CE%AC%CF%84%CE%BF%CF%82) και από τα βασίλεια της [Μικράς Ασίας](https://el.wikipedia.org/wiki/%CE%9C%CE%B9%CE%BA%CF%81%CE%AC_%CE%91%CF%83%CE%AF%CE%B1%22%20%5Co%20%22%CE%9C%CE%B9%CE%BA%CF%81%CE%AC%20%CE%91%CF%83%CE%AF%CE%B1). Αυτήν την ετερογενή δύναμη ένωναν οι δεσμοί πειθαρχίας, εκπαίδευσης και οργάνωσης, αλλά και η αφοσίωση που ενέπνεε ο Αλέξανδρος.

**Κατάκτηση της Μικράς Ασίας (334 - 333 π.Χ.)**

Ο Αλέξανδρος οδήγησε τον στρατό του στον ποταμό [Γρανικό](https://el.wikipedia.org/wiki/%CE%93%CF%81%CE%B1%CE%BD%CE%B9%CE%BA%CF%8C%CF%82_%CF%80%CE%BF%CF%84%CE%B1%CE%BC%CF%8C%CF%82%22%20%5Co%20%22%CE%93%CF%81%CE%B1%CE%BD%CE%B9%CE%BA%CF%8C%CF%82%20%CF%80%CE%BF%CF%84%CE%B1%CE%BC%CF%8C%CF%82), όπου περίμεναν για να δώσουν μάχη οι περσικές δυνάμεις, οδηγούμενες από τους τοπικούς σατράπες και τον [Μέμνονα τον Ρόδιο](https://el.wikipedia.org/wiki/%CE%9C%CE%AD%CE%BC%CE%BD%CF%89%CE%BD_%CE%BF_%CE%A1%CF%8C%CE%B4%CE%B9%CE%BF%CF%82). Η [μάχη του Γρανικού](https://el.wikipedia.org/wiki/%CE%9C%CE%AC%CF%87%CE%B7_%CF%84%CE%BF%CF%85_%CE%93%CF%81%CE%B1%CE%BD%CE%B9%CE%BA%CE%BF%CF%8D), που έγινε τον Μάιο του 334 π.Χ. ανέδειξε νικητή τον Αλέξανδρο. Ο ίδιος ο Αλέξανδρος κινδύνευσε, αλλά σώθηκε από την παρέμβαση του [Κλείτου](https://el.wikipedia.org/wiki/%CE%9A%CE%BB%CE%B5%CE%AF%CF%84%CE%BF%CF%82_%CE%BF_%CE%9C%CE%AD%CE%BB%CE%B1%CF%82), και κατόπιν οι Πέρσες αιφνιδιάστηκαν από το μακεδονικό ιππικό που διέσχισε τον ποταμό και τράπηκαν σε φυγή. Οι απώλειες των Μακεδόνων ήταν μόνο 110 άνδρες, ενώ ανάμεσα στους Πέρσες νεκρούς υπήρξαν και πολλοί άρχοντές τους.

Η ήττα των Περσών άνοιξε τον δρόμο στον Αλέξανδρο για την κατάκτηση όλης της Μικράς Ασίας. Πέρασε τον χειμώνα παρακολουθώντας τις κινήσεις των Περσών και ετοιμάζοντας τις δυνάμεις του για νέα εξόρμηση. Στις ιωνικές πόλεις που κατέκτησε, κατάργησε τα [ολιγαρχικά](https://el.wikipedia.org/wiki/%CE%9F%CE%BB%CE%B9%CE%B3%CE%B1%CF%81%CF%87%CE%AF%CE%B1) και [τυραννικά](https://el.wikipedia.org/wiki/%CE%A4%CF%85%CF%81%CE%B1%CE%BD%CE%BD%CE%AF%CE%B1) [πολιτεύματα](https://el.wikipedia.org/wiki/%CE%A0%CE%BF%CE%BB%CE%AF%CF%84%CE%B5%CF%85%CE%BC%CE%B1) που είχαν επιβάλει οι Πέρσες και εγκατέστησε [δημοκρατίες](https://el.wikipedia.org/wiki/%CE%94%CE%B7%CE%BC%CE%BF%CE%BA%CF%81%CE%B1%CF%84%CE%AF%CE%B1), καταργώντας παράλληλα τη βαριά φορολογία.

**Λίβανος και Συρία**



Η επόμενη [μάχη](https://el.wikipedia.org/wiki/%CE%9C%CE%AC%CF%87%CE%B7_%CF%84%CE%B7%CF%82_%CE%99%CF%83%CF%83%CE%BF%CF%8D) δόθηκε στην αμμώδη πεδιάδα της [Ισσού](https://el.wikipedia.org/wiki/%CE%99%CF%83%CF%83%CF%8C%CF%82) (Νοέμβριος 333 π.Χ.). Ο Αλέξανδρος κατόρθωσε να ανοίξει ρήγμα στην παράταξη του περσικού στρατού και το ιππικό του με επικεφαλής τον ίδιο, πραγματοποίησε πλευρική επίθεση και βρέθηκε στα νώτα του Δαρείου Γ΄. Ο Δαρείος Γ΄ τράπηκε σε φυγή, αφήνοντας στα χέρια του νικητή τη σκηνή, τη μητέρα, τη σύζυγό του και πολλά λάφυρα.

Μετά τη νίκη του στην [Ισσό](https://el.wikipedia.org/wiki/%CE%9C%CE%AC%CF%87%CE%B7_%CF%84%CE%B7%CF%82_%CE%99%CF%83%CF%83%CE%BF%CF%8D), η προέλαση συνεχίστηκε με την υποταγή των φοινικικών πόλεων [Αράδου](https://el.wikipedia.org/wiki/%CE%91%CE%BD%CF%84%CE%B9%CF%8C%CF%87%CE%B5%CE%B9%CE%B1_%28%CF%84%CE%B7%CF%82_%CE%A0%CE%B9%CE%B5%CF%81%CE%AF%CE%B1%CF%82%29%22%20%5Co%20%22%CE%91%CE%BD%CF%84%CE%B9%CF%8C%CF%87%CE%B5%CE%B9%CE%B1%20%28%CF%84%CE%B7%CF%82%20%CE%A0%CE%B9%CE%B5%CF%81%CE%AF%CE%B1%CF%82%29), [Βύβλου](https://el.wikipedia.org/wiki/%CE%92%CF%8D%CE%B2%CE%BB%CE%BF%CF%82) και [Σιδώνας](https://el.wikipedia.org/wiki/%CE%A3%CE%B9%CE%B4%CF%8E%CE%BD%CE%B1). Τα φοινικικά, [ροδιακά](https://el.wikipedia.org/wiki/%CE%A1%CF%8C%CE%B4%CE%BF%CF%82) και κυπριακά πλοία μπήκαν πλέον υπό τις διαταγές του Αλέξανδρου και έτσι εξασφάλισε τα νώτα του και τον έλεγχο όλης της ανατολικής Μεσογείου. Τον Ιούλιο του 332 π.Χ. κατάφερε, με πολλή δυσκολία και μετά από επτά μήνες πολιορκίας, την κατάληψη της [Τύρου](https://el.wikipedia.org/wiki/%CE%A0%CE%BF%CE%BB%CE%B9%CE%BF%CF%81%CE%BA%CE%AF%CE%B1_%CF%84%CE%B7%CF%82_%CE%A4%CF%8D%CF%81%CE%BF%CF%85), όπου φέρθηκε με πρωτοφανή σκληρότητα προς τους κατοίκους της πόλης.



Στη συνέχεια, υπέταξε την [Παλαιστίνη](https://el.wikipedia.org/wiki/%CE%A0%CE%B1%CE%BB%CE%B1%CE%B9%CF%83%CF%84%CE%AF%CE%BD%CE%B7_%28%CE%B9%CF%83%CF%84%CE%BF%CF%81%CE%B9%CE%BA%CE%AE_%CF%80%CE%B5%CF%81%CE%B9%CE%BF%CF%87%CE%AE%29) χωρίς προβλήματα, εκτός από την άριστα οχυρωμένη πόλη της [Γάζας](https://el.wikipedia.org/wiki/%CE%93%CE%AC%CE%B6%CE%B1), η οποία δεν παραδόθηκε. Έτσι, ο στρατός του Αλεξάνδρου ξεκίνησε να κατασκευάζει αναχώματα, μέχρι να φτάσει το ύψος των τειχών. Στην τελική επίθεση που ακολούθησε, ο Αλέξανδρος κυρίευσε τη Γάζα. Κατά τη μάχη τραυματίστηκε στον ώμο, από ένα βέλος το οποίο διαπέρασε την ασπίδα και τον θώρακά του. Τους κατοίκους της Γάζας που επέζησαν τους πούλησε όλους ως δούλους.

Ο Αλέξανδρος συνέχισε την εκστρατεία του προς την Αίγυπτο, η οποία ήταν υπό την κυριαρχία των Περσών την εποχή εκείνη, όπου έγινε δεκτός ως ελευθερωτής. Οι Αιγύπτιοι τον ονόμασαν *γιο του Άμμωνα*, τίτλο που δέχτηκε και υιοθέτησε, κάτι που βοήθησε στην αποδοχή και λατρεία από τον τοπικό πληθυσμό γύρω από το πρόσωπό του. Πριν την αναχώρησή του από την Αίγυπτο ίδρυσε στο [Δέλτα του Νείλου](https://el.wikipedia.org/wiki/%CE%94%CE%AD%CE%BB%CF%84%CE%B1_%CF%84%CE%BF%CF%85_%CE%9D%CE%B5%CE%AF%CE%BB%CE%BF%CF%85) μια νέα πόλη που ονόμασε [Αλεξάνδρεια](https://el.wikipedia.org/wiki/%CE%91%CF%81%CF%87%CE%B1%CE%AF%CE%B1_%CE%91%CE%BB%CE%B5%CE%BE%CE%AC%CE%BD%CE%B4%CF%81%CE%B5%CE%B9%CE%B1). Η πόλη έγινε σπουδαίο εμπορικό και πολιτιστικό κέντρο της [Μεσογείου](https://el.wikipedia.org/wiki/%CE%9C%CE%B5%CF%83%CF%8C%CE%B3%CE%B5%CE%B9%CE%BF%CF%82_%CE%98%CE%AC%CE%BB%CE%B1%CF%83%CF%83%CE%B1).

Την άνοιξη του 331 π.Χ.[]](https://el.wikipedia.org/wiki/%CE%91%CE%BB%CE%AD%CE%BE%CE%B1%CE%BD%CE%B4%CF%81%CE%BF%CF%82_%CE%BF_%CE%9C%CE%AD%CE%B3%CE%B1%CF%82%22%20%5Cl%20%22cite_note-FOOTNOTE%CE%9A%CE%B1%CE%BB%CE%BF%CE%B3%CE%B5%CF%81%CE%BF%CF%80%CE%BF%CF%8D%CE%BB%CE%BF%CF%851973112-59), ο Αλέξανδρος αποχώρησε με τον στρατό του από την Αίγυπτο, αφού πρώτα ολοκλήρωσε την πολιτική και στρατιωτική οργάνωσή της και εγκατέστησε σε αυτή μικρή στρατιωτική δύναμη κατοχής.

Στη Μεσοποταμία, ο Δαρείος Γ΄ συγκέντρωνε στρατό από τις ανατολικές επαρχίες, κατά το διάστημα που οι Μακεδόνες ήταν απασχολημένοι με την κατάκτηση της Φοινίκης και της Αιγύπτου.

Ο Αλέξανδρος πέρασε τον ποταμό [Τίγρη](https://el.wikipedia.org/wiki/%CE%A4%CE%AF%CE%B3%CF%81%CE%B7%CF%82_%CF%80%CE%BF%CF%84%CE%B1%CE%BC%CF%8C%CF%82), και έφτασε στο οροπέδιο των [Γαυγαμήλων](https://el.wikipedia.org/wiki/%CE%93%CE%B1%CF%85%CE%B3%CE%AC%CE%BC%CE%B7%CE%BB%CE%B1), περίπου 90 χλμ. από τα Άρβηλα (σημ. [Ερμπίλ](https://el.wikipedia.org/wiki/%CE%95%CF%81%CE%BC%CF%80%CE%AF%CE%BB%22%20%5Co%20%22%CE%95%CF%81%CE%BC%CF%80%CE%AF%CE%BB), στο ιρακινό Κουρδιστάν). Εκεί νίκησε για άλλη μια φορά τον περσικό στρατό, στην ομώνυμη [μάχη των Γαυγαμήλων](https://el.wikipedia.org/wiki/%CE%9C%CE%AC%CF%87%CE%B7_%CF%84%CF%89%CE%BD_%CE%93%CE%B1%CF%85%CE%B3%CE%B1%CE%BC%CE%AE%CE%BB%CF%89%CE%BD) (Ιούνιος 331 π.Χ.). Στη συνέχεια κατέλαβε τη [Βαβυλώνα](https://el.wikipedia.org/wiki/%CE%92%CE%B1%CE%B2%CF%85%CE%BB%CF%8E%CE%BD%CE%B1) (τη μεγαλύτερη πόλη του αρχαίου κόσμου με περ. 1 εκατομμ. κατοίκους). Ο Δαρείος Γ΄ διέφυγε προς την [Μηδία](https://el.wikipedia.org/wiki/%CE%9C%CE%B7%CE%B4%CE%AF%CE%B1%22%20%5Co%20%22%CE%9C%CE%B7%CE%B4%CE%AF%CE%B1), και ο Αλέξανδρος προέλασε προς τα [Σούσα](https://el.wikipedia.org/wiki/%CE%A3%CE%BF%CF%8D%CF%83%CE%B1), πρωτεύουσα του περσικού κράτους, η οποία παραδόθηκε χωρίς αντίσταση. Εκεί βρήκε ποσότητα χρυσού, αργύρου και νομίσματα, αξίας 50.000 περίπου ταλάντων. Στα Σούσα δε εγκατέστησε τη μητέρα και την υπόλοιπη οικογένεια του Δαρείου και όρισε ο ίδιος τους δασκάλους των ελληνικών για τα παιδιά του Πέρση βασιλιά. Επόμενος στόχος του ήταν η καταδίωξη του Δαρείου και η εισβολή στην Περσίδα (σημ. νότιο Ιράν).